Diari Oficial de la Generalitat Valenciana


Sumari del DOGV 6500, del 12-04-2011 (2011/4272)

RESOLUCIÓ de 8 d'abril de 2011, de la Direcció General de Personal de la Conselleria d'Educació, per la qual es fa pública l'adjudicació provisional de destins del concurs de trasllats dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'Escoles Oficials d'Idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny, per a la provisió de places en l'àmbit de gestió de la Conselleria d'Educació convocat per Resolució de 16 de novembre de 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/4272


Data del document
:   08-04-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 8 d'abril de 2011, de la Direcció General de Personal de la Conselleria d'Educació, per la qual es fa pública l'adjudicació provisional de destins del concurs de trasllats dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'Escoles Oficials d'Idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny, per a la provisió de places en l'àmbit de gestió de la Conselleria d'Educació convocat per Resolució de 16 de novembre de 2010. [2011/4272]  
  
De conformitat amb el que establix la base 18 de la Resolució de 16 de novembre de 2010 (DOCV 6402 de 22.11.2010) del director general de Personal, per la que es convoca concurs de trasllats de funcionaris docents dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'Escoles Oficials d'Idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny, per a la provisió de places en l'àmbit de gestió de Conselleria d'Educació, resolc:  
  
  
Primer  
Una vegada vistes les reclamacions presentades contra la relació provisional de participants i una vegada aprovada la relació provisional de vacants, publicar les següents relacions en la pàgina web de la Conselleria d'Educació ():  
a) Adjudicació provisional, per orde alfabètic, de destins.  
b) Adjudicació provisional, per especialitat i orde de puntuació, de destins.  
c) Participants exclosos.  
d) Participants que no continuen en el procediment per no haver formulat peticions.  
  
Segon  
Contra esta resolució es podran presentar reclamacions en el termini de set dies hàbils a partir de la seua publicació, a través de l'òrgan en què van presentar la seua instància de participació, davant de la Direcció General de Personal, segons allò que s'ha estipulat en la base 18.2, de la Resolució de 16 de novembre de 2010.   
En la instància de reclamació es faran constar les dades següents:  
  
1. Cognoms i nom.  
2. Destí actual.  
3. Província que se sol·licita, Número de Registre de Personal i número de DNI.  
Les reclamacions es resoldran per la pròpia disposició que eleva a definitius els nomenaments del concurs.  
  
Tercer  
D'acord amb el que establix la base 18.2 de la Resolució de 16 de novembre de 2010, podran presentar renúncia total a la seua participació en el concurs en el mateix termini de set dies, la qual s'entendrà que afecta totes les peticions consignades en la seua sol·licitud de participació. El fet de no haver obtingut destí en esta resolució no pressuposa que no es puga obtindre destí en la resolució definitiva.  
  
València, 8 d'abril de 2011.- El director general de Personal: David Barelles Adsuara.